Տեղեկանք

2024 թվականի մայիսի 14-ին Սյունիքի մաքսային և լոգիստիկ կենտրոնի կառուցման նպատակով Հայաստանի Հանրապետության և Վերակառուցման և զարգացման եվրոպական բանկի միջև ստորագրվել են վարկային և դրամաշնորհային համաձայնագրեր։ Վարկային համաձայնագիրը ԱԺ կողմից վավերացվել է 2024թ․ նոյեմբերին, դրամաշնորհային համաձայնագիրը ՀՀ նախագահի կողմից հաստատվել է 2024թ․ հուլիսին։ 
Սյունիքի մաքսային և լոգիստիկ կենտրոնի կառուցման նպատակով կնքված hամաձայնագրերով նախատեսվում է Հայաստանի Հանրապետությանը հատկացնել շուրջ 12.0 մլն եվրո, որից վարկային միջոցներ՝ 10 մլն եվրո և դրամաշնորհային միջոցներ՝ 2 մլն եվրո:
Հայաստանի Հանրապետության պետական եկամուտների կոմիտեի (այսուհետ` Կոմիտե) կարիքների համար Սյունիքում մաքսային և լոգիստիկ կենտրոնի ստեղծումը հանդիսանում է ներկայումս որդեգրված ԱՏԳ կենտրոնների ստեղծման ծրագրի բաղկացուցիչ մասը:
	Սյունիքի մաքսային և լոգիստիկ կենտրոնի ստեղծումն ու գործարկումը հնարավորություն կտան արտաքին տնտեսական գործունեության մասնակիցներին մատուցել ժամանակակից, բարձրակարգ և միջազգային չափանիշներին համապատասխան ծառայություններ՝ էականորեն բարելավելով սպասարկման որակը և գործընթացների արագությունը, ինչը հնարավորություն կտա ԱՏԳ մասնակիցներին մատուցել բարձրակարգ ծառայություններ՝ «Մեկ կանգառ, մեկ պատուհան» սկզբունքով
Միաժամանակ, նշված կենտրոնը կապահովի մաքսային հսկողության և վարչարարության իրականացման համար անհրաժեշտ բարձր արդյունավետություն, թափանցիկություն և կանխատեսելիություն՝ նպաստելով ռիսկերի նվազեցմանը և մաքսային հսկողության դյուրացմանը։ 
Սյունիքի մաքսային և լոգիստիկ կենտրոնի ծրագրի նպատակն է Սյունիքի մարզի Շաքի գյուղի մոտակայքում (Սիսիանից 7 կմ հեռավորության վրա) գտնվող 7.7 հա հողատարածքում արտաքին տնտեսական գործունեության սպասարկման կենտրոնի ստեղծումը, դրա տեխնիկական ապահովումն ու Ծրագրի իրականացման աջակցության խորհրդատվական ծառայությունների մատուցումը: Ծրագրի շրջանակներում նախատեսվում է կառուցել վարչական շենք՝ տանիքում արևային էներգակայանով: 
Ընդհանուր առմամբ, Կենտրոնի ստեղծմամբ հնարավորություն կընձեռվի ունենալ բավարար մաքսային ենթակառուցվածք թե՛ շենքային պայմանների, թե՛ տեխնիկական հագեցվածության և թե՛ տեղեկատվական համակարգերի հասանելիության տեսանկյունից։
Հաշվի առնելով Ծրագրի շրջանակում տեխնիկական աջակցության անհրաժեշտությունը և Ծրագրի իրականացման աշխատանքների առավել արդյունավետ, համակարգված և նպատակային կազմակերպումը՝  2026 թվականի օգոստոսի 12-ին ՀՀ ՊԵԿ և Վերակառուցման և զարգացման եվրոպական բանկի միջև ստորագրվել է «Հայաստան՝ Սյունիքի Մաքսային և լոգիստիկ կենտրոն. Ծրագրի իրականացման աջակցություն» դրամաշնորհային համաձայնագիրը, որով նախատեսվել է Հայաստանի Հանրապետությանը հատկացնել մինչև 500․000 եվրո գումարի չափով դրամաշնորհ։
Ծրագիրը հնարավորություն կտա կիրառել կայուն և էկոլոգիապես պատասխանատու մոտեցումներ՝ հաշվի առնելով շրջակա միջավայրի պահպանության և ռեսուրսների արդյունավետ օգտագործման պահանջները։ Այն նաև կնպաստի Ծրագրի պլանավորման, համակարգման և իրականացման գործընթացների արդյունավետության բարձրացմանը, ռիսկերի ժամանակին բացահայտմանն ու կառավարմանը, ինչպես նաև Ծրագրի իրականացման ընթացքում առաջացող կազմակերպչական, տեխնիկական և գործառնական մարտահրավերների օպերատիվ և արդյունավետ լուծմանը։ Արդյունքում՝ կապահովվի Ծրագրի աշխատանքների պատշաճ կազմակերպումը, սահմանված ժամկետների և որակի պահանջների պահպանումը և նախատեսված արդյունքների առավել արդյունավետ իրականացումը։
Մասնավորապես՝ Համաձայնագրի համաձայն․
· Դրամաշնորհի միջոցներով ֆինանսավորվող ծառայություններ են համարվում հետևյալ խորհրդատվական ծառայությունները՝
1. [bookmark: _GoBack]ծրագրի իրականացման մարմնի կարողությունների զարգացում, 
2. գնումների հետ կապված աջակցություն,
3. համագործակցություն երրորդ կողմերի հետ,
4. ֆինանսավորման փաստաթղթերով նախատեսված համապատասխանության և հաշվետվողականության պարտավորությունների կատարմանն աջակցություն,
5. աջակցություն բնապահպանական և սոցիալական գործողությունների ծրագրի իրականացմանը։
· Դրամաշնորհի ծախսման ուղղություններն են՝ 
	Ծախսային ուղղություններ
	Գումար (Եվրո)

	Վերջնարդյունքներ՝
* Մեկնարկային հաշվետվություն
* ԾԻԳ Գործառնական ձեռնարկ
* Ծրագրի իրականացման ռազմավարություն
* Կոնցեպտ նախագիծ
* Մրցութային փաստաթղթեր
* Հայտերի գնահատման վերջնական հաշվետվություն
	248,000.00

	Շինարարական աշխատանքների վերահսկողություն
	252,000.00

	ԸՆԴԱՄԵՆԸ
	500,000.00



Այսպիսով, հաշվի առնելով վերոգրյալը՝ ՀՀ պետական եկամուտների կոմիտեն նպատակահարմար է գտնում Վերակառուցման և զարգացման եվրոպական բանկի հետ ս․թ․ օգոստոսի 12-ին ստորագրված «Հայաստան՝ Սյունիքի Մաքսային և լոգիստիկ կենտրոն. Ծրագրի իրականացման աջակցություն» դրամաշնորհային համաձայնագրի հաստատումը։
